Azərbaycanın Rusiyadan "Bal-E” raket komplekslərini almaq niyyəti barədə məlumatlar hələ bir neçə il əvvəldən yayılmışdı. Daha sonra tərəflərin müqavilə bağladığı, yaxud müqavilə bağlamaq ərəfəsində olduğu bildirilirdi. Ancaq qəzet yazır ki, tərəflər bu raket komplekslərinə dair qəti qərara gəlsələr də Müdafiə Nazirliyi yekun müqavilənin imzalanmasına qarşı çıxıb. Bu raketlərin Azərbaycana verilməsini "məqsədəuyğun” hesab etməyib. Hərbçilər belə qənaətə gəliblər ki, raketlərin hətta ixrac modifikasiyası Xəzərdəki Rusiya gəmiləri üçün potensial təhdid yaradacaq.